કૃષિ મહોત્સવોમાં કે કૃષિ વિભાગના અન્ય સરકારી સમારંભોમાં મોબાઇલ એપ્લિકેશન્સનો પ્રચાર કરાતો નથી. હવે સમૃદ્ધિ આવવાથી નહીં પણ અન્ય કારણોથી સીમાંત ખેડૂતો પણ એન્ડ્રોઇડ ફોન વાપરતા થયા છે ત્યારે યોગ્ય પ્રચાર કરવામાં આવે તો આ એપ્લિકેશન્સ તેઓ વધુ વાપરતા થાય. મગફળીની એપ વાપરતા ભરત જુંજિયા અને રામદે મોઢવાડિયા કહે છે કે, “એપ સારી છે પણ બધી એપ્સ ભેગી કરીને તેને એક જ એપમાં આવરી લેવી જોઈએ. જેથી ખેડૂતોને એક જ એપ ડાઉનલોડ કરતા તમામ પાકની અને અન્ય તમામ જરૂરી માહિતી એક જ સ્થળેથી મળી રહે.”